BAGUIO CITY -- Nabigbigen ti dua pay kadagiti lima a kameng ti rebelde a napapatay iti pannaki-rinnupak dagitoy iti 41st Infantry Battalion ti Philippine Army idiay Guinguinabang, Lacub, Abra idi kalman.
Binigbig dagitoy ni Lt. Col. Virgilio Noora, chief ti 41st IB ti Philippine Army a da Ronald Lang-i Cocha ken Dumaguing alyas Jess bayat nga immunan a nabigbig ti maysa pay a pimmusay a ni Arnold Jamarillo a sekretarya ti Abra Political Committee.
Kabayatanna, saan pay a nabigbig ti maysa a babai ken maysa alalaki a pimmusay iti nasao a rinnupak.
Sigun iti opisial, impaimada iti Lagangilang PNP ti tallo kadagiti bangkay, bayat a
nagtalinaed iti Lacub PNP dagiti dua pay a bangkay.
Narekober met iti nasao a lugar ti dua nga M653 rifle, lima nga M16 rifle, maysa nga improvised AK 47, maysa a granada ken maysa a kalibre 45.
Maipalagip a kalpasan ti panangipulong dagiti maseknan nga umili iti militar mainaig iti presensiya dagiti NPA remnants iti lugarda, dagus a nangisayangkat iti security patrol dagiti soldado ket sadiay a nakarangetda ti agarup limapulo nga NPA remnants a bukbuklen ti sangapulo ket lima a babbai ken dadduma pay a baro a recruits.
Iti agdama ket agtultuloy ti panagwanawan dagiti soldado iti nasao a lugar tapno maipanamnama ti kinatalged sadiay.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn